9 Nyamenle yilale Nowa nee ɔ mra mrenyia ne mɔ na ɔzele bɛ kɛ: “Bɛwo bɛmaa bɛ nwo ɛzo na bɛyi azɛlɛ ne.+2 Bɛ nwo ɛzulolɛ baha anyewɔzo abɔdeɛ biala mɔɔ wɔ azɛlɛ ne azo nee abɔdeɛ biala mɔɔ tu dua anwomanyunlu la, ɔbaha debie biala mɔɔ duolua azɛlɛ ne azo nee nyevile nu fɛlɛ kɔsɔɔti. Meva bɛ mewula bɛ sa nu.+3 Nane biala mɔɔ duolua azɛlɛ nwo* na ngoane wɔ ye nu la bayɛ bɛ aleɛ.+ Meva ɔ muala memaa bɛ kɛ mɔɔ menvale nya nya amolɛ memaanle bɛ la.+4 Noko bɛmmadi+ nane mɔɔ mogya ne tɛbɔ ye nu la,+ ɔluakɛ ye mogya ne le ye ngoane.5 Eza mebamaa anyewɔzo abɔdeɛ biala mɔɔ kɛha bɛ mogya kɛgua la abu nwolɛ mgbonda. Saa sonla ku sonla a, mebamaa yeabu nwolɛ mgbonda ɔluakɛ ɔ diema ɔ.+6 Awie biala mɔɔ kɛha sonla mogya kɛgua la, bɛbalua sonla nwo zo bɛaha ye mogya bɛagua,+ ɔluakɛ Nyamenle bɔle sonla kɛ Ye ɛsaso.+7 Na bɛmɛ, bɛwo bɛmaa bɛ nwo ɛzo, bɛyɛ dɔɔnwo na bɛyi azɛlɛ ne azo.”+8 Akee Nyamenle zele Nowa nee ɔ mra ne mɔ kɛ:9 “Me nee bɛ nee bɛ bo zo amra mɔɔ bara nzinlii la ɛlɛyɛ ngyekyeleɛ,+10 yɛɛ anyewɔzo abɔdeɛ* biala mɔɔ boka bɛ nwo, nloma, nane nee azɛlɛ ne azo anyewɔzo abɔdeɛ kɔsɔɔti mɔɔ bɛ nee bɛ vi ɛlɛne ne anu dwule la—anyewɔzo abɔdeɛ biala mɔɔ wɔ azɛlɛ ne azo la.+11 Ɛhɛe, me nee bɛ ɛlɛyɛ ngyekyeleɛ kɛ: Azuyilɛ ɛnrɛzɛkye nwonane kɔsɔɔti bieko ɛlɛ, yɛɛ azuyilɛ ɛnrɛzɛkye azɛlɛ ne bieko ɛlɛ.”+12 Na Nyamenle doale zo kɛ: “Ngyekyeleɛ mɔɔ me nee bɛ yɛɛ anyewɔzo abɔdeɛ* biala ɛlɛyɛ la anwo sɛkɛlɛneɛ ɛne, ɔbayɛ sɛkɛlɛneɛ yeamaa kenle bie awolɛndoazo kɔsɔɔti.13 Mebava me nyangondonle meado amungu ne anu, na ɔbayɛ ngyekyeleɛ mɔɔ me nee azɛlɛ ne ɛyɛ la anwo sɛkɛlɛneɛ.14 Mekɛ biala mɔɔ mebamaa amungu aheda azɛlɛ ne azo la, nyangondonle ne bavinde amungu ne anu.15 Na mebahakye ngyekyeleɛ mɔɔ me nee bɛ yɛɛ anyewɔzo abɔdeɛ* biala yɛle la; na nzule ɛnrɛyi ɛnrɛzɛkye nwonane kɔsɔɔti bieko ɛlɛ.+16 Nyangondonle ne bavinde amungu ne anu, mebanwu ye na meahakye dahuu ngyekyeleɛ mɔɔ me nee anyewɔzo abɔdeɛ* biala mɔɔ wɔ azɛlɛ ne azo yɛle la.”17 Nyamenle hanle ye bieko hilele Nowa kɛ: “Ngyekyeleɛ mɔɔ me nee nwonane kɔsɔɔti mɔɔ wɔ azɛlɛ ye azo ɛyɛ la anwo sɛkɛlɛneɛ ɛne.”+18 Nowa amra mɔɔ vi ɛlɛne ne anu vindele la a le Hyɛm, Ham yɛɛ Gyeefɛte.+ Nzinlii Ham wole Keena.+19 Nowa amra mrenyia nsa ne ɛne. Na azɛlɛ ne azo amra kɔsɔɔti vi bɛ nu a rale a, na bɛdɛlɛle azɛlɛ ne azo amuala.+20 Akee Nowa yɛle ɛyazonlɛnli, na ɔyɛle vanye egyinli.21 Mɔɔ ɔnlonle nwanye ne bie la, ɔbole ɔhɔlale ye ɛdanlɛsua ne anu, na ɛnee ɔ nwo la zo.22 Keena papa Ham nwunle kɛ Nowa anwo la zo, na ɔhɔle alienwo ɔhɔhanle ɔhilele ɔ mediema nwiɔ ne.23 Yemɔti Hyɛm nee Gyeefɛte vale ɛdanlɛ guale bɛ bati na bɛvale bɛ nzi bɛhɔle. Bɛdole bɛ nye ahane na bɛhedale bɛ papa anwo, yemɔti bɛannwu kɛ bɛ papa anwo la zo.24 Mɔɔ nwanye ne tetele Nowa anye zo na ɔdele mɔɔ ɔ ra kakula ne ɛva ɛyɛ ye la,25 ɔhanle kɛ:“Munzule ɛha Keena.+Ɔbayɛ ngɛkɛlɛ nu akɛlɛ yeamaa ɔ mediema ne mɔ.”+26 Na ɔdoale zo kɛ:“Ayɛlɛyelɛ ɛha Gyihova, Hyɛm Nyamenle ne,Na Keena bayɛ akɛlɛ amaa Hyɛm.+27 Nyamenle ɛmaa Gyeefɛte ɛnyia ɛleka kpole ɛdɛnla,Na ɔdɛnla Hyɛm ɛdanlɛsua nu.Keena bayɛ akɛlɛ amaa ɔdaye noko.”28 Azuyilɛ ne anzi, Nowa dɛnlanle aze ɛvolɛ 350.+29 Yemɔti Nowa ngoane mekɛ kɔsɔɔti yɛle ɛvolɛ 950, na ɔwule.
twi_Latn